Diari Oficial de la Generalitat Valenciana


Sumari del DOGV 3489, del 06-05-1999 (1999/2907)

Notificació de la resolució del recurs ordinari número R-171/1997.
------------------------------------------------------------------

### Dades del document

Número de DOGV
:   3489

Data del DOGV
:   06-05-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/2907


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs ordinari número R-171/1997. [1999/M2907]
  
De conformitat amb allò que s'ha establit en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar a la senyora Begoña Cano Martínez, Virgen del Socorro, 58-4-k, 03052 Alacant, la resolució del recurs ordinari amb el número de referència interna R-171/1997.
  
Examinat el recurs ordinari formulat per la senyora Begoña Cano Martínez en la sol·licitud de visat de contracte i ajudes econòmiques directes per a l'adquisició protegida d'un habitatge a preu taxat en l'expedient número 03/1T/2421/95/014.
  
Antecedents de fet
  
Primer
  
Els interessats, adquirents d'un habitatge a preu taxat, mitjançant escriptura de compravenda de data 15 de setembre de 1995, presentaren en el Servei Territorial d'Arquitectura i Habitatge d'Alacant, sol·licitud de visat i ajudes econòmiques directes el dia 13 d'octubre del dit any.
  
Segon
  
A la vista de la documentació aportada i segons allò que s'ha establit en el Reial Decret 2.190/1995, de 28 de desembre, el servei territorial resol visar l'escriptura de compravenda precitada (resolució model VPT 510), i, si és procedent, concedir la subsidiació del tipus d'interés del préstec qualificat al 7,50%. Així mateix, amb caràcter merament informatiu, comunica als interessats el tipus de subvenció que els correspondria si és procedent, i s'assenyala que per a la resolució i l'abonament efectiu d'aquesta (model VPT 505) s'haja de presentar la documentació que s'hi indicava i entre aquesta, el justificant del primer rebut d'amortització del préstec qualificat.
  
Tercer
  
Mitjançant escrit de data 31 de gener de 1996, el servei territorial requerí als interessats en els termes establits en l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, a fi que esmenaren els defectes relatius a la falta de documentació que tenia la documentació presentada, i se'ls comunica en el dit escrit, que, a pesar que s'executara el requeriment dins del termini concedit, els sol·licitants no podrien optar al finançament qualificat del Pla 92-95, segons allò que s'ha assenyalat en l'article 2 de l'Ordre de 10 d'octubre de 1995, del conseller d'Obres Públiques, Urbanisme i Transports. Amb data 20 de febrer de 1995, els adquirents aporten una còpia de l'escriptura de compravenda i una fotocòpia de la cèdula d'habitabilitat de l'habitatge objecte de la sol·licitud d'ajudes.
  
Quart
  
A la vista de l'expedient i d'acord amb allò que s'ha disposat en l'article 1.3 de l'Ordre de 10 d'octubre de 1995, del conseller d'Obres Públiques, Urbanisme i Transports, el servei territorial dicta la resolució en 26 de novembre de 1996, per la qual es deneguen les ajudes previstes a càrrec de la Generalitat Valenciana, per no acreditar cap tipus de finançament que, com a mínim, supose el 60% del valor de taxació del dit habitatge.
  
Cinqué
  
Contra la citada resolució, la senyora Begoña Cano Martínez interposa recurs ordinari en temps i forma, amb les al·legacions que consten en aquest i que es donen per reproduïdes en benefici de la brevetat.
  
Fonaments de dret
  
Primer
  
Aquesta direcció general és competent per a la resolució del present recurs ordinari, tant per allò que s'ha disposat en els articles 114 i 116 de la Llei 30/1992, 26 de novembre de Règim Jurídic de les Administracions Públiques i del Procediment Administratiu Comú (LRJAP i de PAC), com per allò que s'ha establit en el Decret 32/1998, de 31 de març, del Govern Valencià (DOGV núm. 3.218, de 6 d'abril).
  
Segon
  
Allò que s'ha disposat en els articles 107, 110, 114, 115, 116 i 117 de la LRJAP i PAC, quant a l'admissió i tramitació del recurs ordinari.
  
Tercer
  
L'Ordre de 26 de setembre de 1995, del Ministeri d'Obres Públiques, Transports i Medi Ambient, per la qual es regula el tancament ordenat del sistema de finançament de les actuacions protegibles del Pla d'Habitatge 1992-1995, amb referència a la data límit de 16 d'octubre de 1995, duu a la Generalitat Valenciana, una vegada sobrepassats els objectius d'aquest i exhaurits els recursos que li havien sigut assignats, a adoptar les seues pròpies mesures en relació amb el citat tancament, cosa que estableix, en compliment de l'esmentada ordre ministerial, l'Ordre de 10 d'octubre de 1995, del conseller d'Obres Públiques, Urbanisme i Transports, per la qual s'adopten mesures en relació amb el tancament del citat Pla d'Habitatge 1992-1995.
  
Quart
  
De conformitat amb allò que s'ha disposat en l'article 1 i 2 de la mencionada Ordre de 10 d'octubre de 1995, les sol·licituds de visat de contracte per a adquisicions d'habitatge a preu taxat, pendents de concessió a 15 d'octubre de 1995, no podran optar al finançament qualificat del Pla d'Habitatge 1992-1995.
  
Cinqué
  
Així mateix, segons allò que s'ha assenyalat en l'article 1 de l'ordre precitada, serà requisit imprescindible, entre d'altres, per a accedir a les ajudes de la Generalitat Valenciana, que els adquirents d'habitatges a preu taxat acrediten qualsevol tipus de finançament que com a mínim, supose el 60% del valor de taxació.
  
Sisé
  
En el cas que estem tractant, examinada la documentació que està en l'expedient, es comprova:
  
1. Que el dret a les ajudes per als sol·licitants i correlativament l'obligació de l'administració de fer-les efectives, no naix amb la presentació de la sol·licitud, sinó en el moment en què es dicta la resolució de concessió d'aquestes.
  
2. Que en data límit del 16 d'octubre de 1995, és a dir, una vegada finalitzat el Pla d'Habitatge 1992-1995, l'expedient de referència es trobava en tramitació, i els interessats no havien completat la documentació que necessàriament havien de presentar amb l'escrit de sol·licitud del visat i les ajudes econòmiques interessades.
  
3. Que la mencionada ordre de tancament, revalidada amb el rang normatiu de Decret en data 26 d'octubre de 1995, pel Decret 2.94/1995, de 24 d'octubre, del conseller d'Obres Públiques, Urbanisme i Transports, i posteriorment la disposició transitòria cinquena del Decret 113/1996, de 5 de juny, de la Generalitat Valenciana, faculta la possibilitat d'acollir-se al Pla d'Habitatge 1996-1999 les adquisicions d'habitatges a preu taxat sol·licitats amb anterioritat al 16 d'octubre de 1995, sempre que s'acredite la disposició de préstec qualificat i es complisquen els requisits establits en el Pla d'Habitatge 92-95.
  
4. Que consta en l'expedient la manifestació expressa dels sol·licitants de no tindre préstec.
  
En conseqüència a la vista d'allò que s'ha actuat, no desvirtuant allò que s'ha adduït per la recurrent el contingut de la resolució impugnada, procedeix confirmar aquesta.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la divisió de promoció privada, resolc:
  
Desestimar el recurs ordinari formulat per la senyora Begoña Cano Martínez contra la resolució del Servei Territorial d'Arquitectura i Habitatge d'Alacant de data 26 de novembre de 1996, que queda confirmada.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta.
  
Per a la interposició del mencionat recurs serà requisit imprescindible que, amb caràcter previ, el recurrent comunique a aquest òrgan la interposició del recurs. Tot això de conformitat amb allò que s'ha previst en els articles 57.2-f (en relació amb la disposició addicional onze de la LRJAP i PAC) i 58 de la Llei Reguladora de la Jurisdicció Contenciosa Administrativa de 27 de desembre de 1956, així com l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això sense perjuí que es puga exercir qualsevol altre recurs que s'estime oportú.